Catanzaro
Store norske leksikon,Geografi,Verdens geografi,Europa,Italias geografi
Catanzaro er en by i Italia, hovedstad i regionen Calabria og provinsen Catanzaro, ni kilometer fra Squillacebukta, på en fjelltopp cirka 340 meter over havet, omgitt av dype kløfter. Byen har 87 683 innbyggere (2020).
Catanzaro er et handels- og administrasjonssenter. Næringsveier er blant annet handel med olivenolje og gjødningsindustri. Byen har et arkeologisk museum og er erkebispesete.Byen ble grunnlagt på 900-tallet som Catasarion, erobret av normannerne 1059. Den ble sterkt skadet ved jordskjelv 1783, 1905 og 1907; bombet av de allierte under andre verdenskrig.Catanzaro er Calabrias hovedstad fra 1971. Les mer i Store norske leksikon Italia byer i Italia